વડોદરા નજીક રતનપુરા પાટિયા પાસેથી વિદેશી દારૂનો જથ્થો ભરી એક કાર પસાર થઈ રહી હોવાની બાતમીના અાધારે પોલીસે વોચ ગોઠવી અા કારને ઝડપી લીધી હતી. કારની અંદરથી વિદેશી દારનો જથ્થો ન મળી અાવતાં પોલીસ વિમાસણમાં પડી ગઈ હતી. દરમિયાનમાં કારનું બોનેટ ખોલીને જોતાં એન્જિનની અાજુબાજુ છુપાયેલો વિદેશી દારૂનો જથ્થો મળી અાવ્યો હતો. પોલીસે વિદેશી દારૂના જથ્થા સાથે કુલ રૂપિયા અાઠ લાખનો મુદ્દામાલ કબજે કરી રાજુ ઠાકરડાને ઝડપી લઈ અા દારૂનો જથ્થો ક્યાં લઈ જવામાં અાવી રહ્યો હતો તે અંગે સઘન તપાસ શરૂ કરી છે.